b"\n_START_ARTICLE_\nCan Grau (la Roca del Vall\xc3\xa8s)\n_START_SECTION_\nDescripci\xc3\xb3\n_START_PARAGRAPH_\nEdifici molt complex resultat dels diferents canvis d'\xc3\xbas que ha sofert. La forma origin\xc3\xa0ria de la planta es rectangular, tot i que molt modificada per les ampliacions posteriors, amb tres crugies i tres plantes. A la planta pis de la fa\xc3\xa7ana de migdia hi ha una galeria porticada, actualment tancada amb fusteria i vidre. La fa\xc3\xa7ana mant\xc3\xa9 un portal adovellat possiblement del segle XVII o principi del XVIII. La coberta \xc3\xa9s a dues vessants amb el carener perpendicular a la fa\xc3\xa7ana. Els murs s\xc3\xb3n revestits amb un arrebossat llis.\n_START_SECTION_\nHist\xc3\xb2ria\n_START_PARAGRAPH_\nDes de la meitat del segle XIX fins a principi de segle XX, era propietat dels marquesos de Santa Isabel, actualment \xc3\xa9s un convent de clausura de l'orde de les Carmelites Descalces."